เวลาหนูกินของหวานเช่นชานมไข่มุก เค้ก หนูจะรู้สึกเวียนหัวถ้าเป็นชานมไข่มุกก็ได้แค่ประมาณครึ่งแก้วส่วนเค้กก็จะได้แค่ 1 ชิ้นหรือน้อยกว่านั้นค่ะทั้งๆที่ความหวานเป็นระดับปกติทำไมหนูถึงเวียนหัวคะ
สวัสดีค่ะ การกินของหวานแล้วเวียนหัวนั้น อาจเกิดจากว่าเลือดทั้งหมดวิ่งไปเลี้ยงที่กระเพาะอาหารหรือลำไส้ทำให้มีช่วงที่เลือดไปเลี้ยงสมองลดลงทำให้มีปัญหาวิงเวียนได้ ซึ่งเป็นภาวะที่ไม่อันตราย พบได้ในคนปกติ หากพอหลังจากนั้นซักพัก อาการเวียนหัวดีขึ้นได้เอง ก็ไม่มีอันตรายอะไรโรคอื่นๆที่เป็นไปได้เช่นโรคที่ทำให้เวียนศีรษะ เช่นมีน้ำในหูไม่เท่ากัน เนื่้องอกที่สมองหรือประสาทการทรงตัว หรือการเป็นเบาหวานชนิดที่ 1 ซึ่งผู้ป่วยจะไม่สามารถเอาน้ำตาลไปใช้ได้ทำให้วิงเวียน อ่อนเพลียตลอดเวลา ตัวเล็ก น้ำหนักน้อยดังนั้น หลีกเลี่ยงการรับประทานอาหารมื้อหนัก หรือ อาหารที่ต้องใช้การย่อยนานๆ รับประทานอาหารอ่อนๆและสุกสะอาด ดื่มน้ำมากๆ สังเกตอาการ ถ้ายังไม่ดีขึ้น และมีคลื่นไส้ อาเจียน ปัสสาวะบ่อย น้ำหนักลด เดินเซร่วมด้วยควรรีบไปพบแพทย์